Οι απόψεις των εκπαιδευτικών Πρωτοβάθμιας και Δευτεροβάθμιας Εκπαίδευσης απέναντι στην αξιολόγηση του έργου τους
Creators: name: Λαζαρίδου, Ζουμπουλιά Νικολάου
Publisher: name: Aristotle University of Thessaloniki
Year: 2016
Subjects: αξιολόγηση
εκπαιδευτικό έργο
εκπαιδευτική αξιολόγηση
evaluation
educational work
educational evaluation

description: Η παρούσα μελέτη με θέμα «Οι απόψεις των εκπαιδευτικών Πρωτοβάθμιας και Δευτεροβάθμιας Εκπαίδευσης απέναντι στην αξιολόγηση του έργου τους» οργανώνεται σε τρία μέρη. Στο πρώτο μέρος, γίνεται διασάφηση των όρων αξιολόγηση και εκπαιδευτικό έργο και δίνεται προσοχή στους όρους εκπαιδευτική αξιολόγηση και αξιολόγηση του εκπαιδευτικού. Ακολουθεί ανασκόπηση συναφών ερευνών που έγιναν στην Ελλάδα και σε ξένες χώρες. Έπειτα, σκιαγραφείται το θεωρητικό υπόβαθρο της αξιολόγησης με εστίαση στις αρχές, στα μοντέλα, στις μορφές, στα κριτήρια, στα μέσα και στις μεθόδους και, τέλος, στους φορείς αξιολόγησης. Στη συνέχεια, αναφέρεται η αναγκαιότητα της αξιολόγησης ως πηγής ανατροφοδότησης για τον εκπαιδευτικό και παρουσιάζονται τα προβλήματα που δημιουργούνται κατά την διάρκεια της διαδικασίας, καθώς και οι ενστάσεις που διατυπώνουν οι εκπρόσωποι της Ο.Λ.Μ.Ε. και της Δ.Ο.Ε. απέναντι στο θεσμό. Στο τέλος του πρώτου μέρους γίνεται μια ανασκόπηση της αξιολόγησης των εκπαιδευτικών και του εκπαιδευτικού έργου στην Ελλάδα και σε χώρες της Ευρωπαϊκής Ένωσης. Στο δεύτερο μέρος, που αποτελεί τον πυρήνα της εργασίας παρουσιάζεται η ποσοτική έρευνα, η διεξαγωγή, η μεθοδολογία και τα αποτελέσματά της. Το δείγμα της έρευνας αποτέλεσαν 213 εν ενεργεία εκπαιδευτικοί της Πρωτοβάθμιας και Δευτεροβάθμιας Εκπαίδευσης όλων των ειδικοτήτων. Το μεθοδολογικό εργαλείο που χρησιμοποιήθηκε για τη συλλογή των ερευνητικών δεδομένων είναι το γραπτό δομημένο ερωτηματολόγιο, το οποίο αποτελούνταν από 29 ερωτήσεις και ακολούθησε στατιστική επεξεργασία των δεδομένων με το Στατιστικό Πακέτο για τις Κοινωνικές Επιστήμες, S.P.S.S. Statistics 21. Στη συνέχεια, με βάση τις θεματικές ενότητες του ερωτηματολογίου ακολούθησε αναλυτική παρουσίαση και ερμηνευτική προσέγγιση των ευρημάτων. Στο τρίτο μέρος, παρουσιάζονται τα συμπεράσματα εξετάζοντας αν οι αρχικές υποθέσεις επιβεβαιώνονται ή διαψεύδονται. Το γενικό συμπέρασμα είναι ότι η πλειοψηφία των εκπαιδευτικών αναγνωρίζει την αναγκαιότητα εφαρμογής της αξιολόγησης ως διαδικασίας ανατροφοδότησης και βελτίωσης της διδακτικής πράξης μέσω παροχής κατάλληλης επιμόρφωσης. Τέλος, από τη γενική θεώρηση των εκπαιδευτικών εξελίξεων σε ευρωπαϊκό και ελληνικό επίπεδο μέσα από τη μελέτη της σύγχρονης βιβλιογραφίας σε συνδυασμό με την ερμηνευτική προσέγγιση των ευρημάτων της έρευνας, διατυπώνονται προτάσεις που μπορούν να εφαρμοστούν στην ελληνική εκπαιδευτική πραγματικότητα, μιας που η αξιολόγηση αποτελεί επιτακτική ανάγκη, διότι μπορεί να συμβάλλει στη βελτίωση του εκπαιδευτικού έργου, στην ποιοτική αναβάθμιση της μάθησης στα σχολεία και την αξιοκρατική στελέχωση της εκπαίδευσης.
description: The present research with subject “The opinions of primary and secondary Education Teachers towards the evaluation of their work” is organized into three parts. The first part is declaring the terms “evaluation” and “educational work” and is paying attention to the terms “educational evaluation” and “evaluation of the teacher”. After that, a review of similar researches that took part in Greece and in other countries is following. Then, the theoretical background of the evaluation with focus on evaluation principles, models, forms, criteria, means and methods and, finally, evaluation carriers is being outlined. The necessity of evaluation is stated as a source of feedback for the teacher and the problems that arise during the process, as well as the objections of the representatives of “O.L.M.E”. and “D.O.E.” towards the evaluation are presented next. At the end of the first part an overview of the evaluation of teachers and educational work in Greece and in the European Union is being presented. The second part, which is the main part of the research shows, the quantitative analysis, the conduct, the methodology and the results. The sample consists of 213 practicing teachers in primary and secondary education in all specialties. The methodological tool used to collect the research data is a structured questionnaire, which consists of 29 questions, followed by statistical analysis of the data with the Statistical Package for Social Sciences, S.P.S.S. Statistics 21. After that, a detailed presentation and interpretative approach of the results based on the thematic parts of the questionnaire is following. The third part is presenting the conclusions by examining whether the initial hypotheses are confirmed or disproved. The overall conclusion is that the majority of teachers are recognizing the necessity of the evaluation as a feedback process and improvement of the teaching process by providing suitable training. Finally, from the overview of the educational evolution at European and Greek level through the study of contemporary literature in conjunction with the interpretative approach of the research results, suggestions that can be applied to the Greek educational reality are following, since the assessment is imperative because it can contribute to the improvement of educational work, to the improvement of the quality of learning in schools and to merit-based recruitment in education.